
KONFÊRANS 

28.05.2017 : Kitrd, Mêdya û Rexne 
Hoşeng Osê, nivîskar û rojnamevan, lis er rexne di mê- 
dyayên kurdî de, ji berê û nuha, peyivî. Wî ew bi 
awayekî kronolojîk jimartin : 

- 1898: Yekemîn rojnameya kurdî, "Kurdistan", ku li 
Qahirê, li Misrê, derket, rexneya Imperatoriya Osmanî 
û Kurdên ku hevkariya wê dikir rexne dikirin. 

- 1932-1945: Kovara "Hawar" (1932-1943) û rojna- 
meya "Ronahî" (1942-1945), ku li Şamê, ji aliyê Mîr 
Celadet Bedir Xan dihat weşandin. 



- Ji 1957 û vir de: Rojnamevaniya kurdî guherî û bû 
aletek di destê partiyên siyasî de û nema serbixwe bû. 
Bi ser de jî, awayê rexnekirinê guherî. 

Hoşeng bi firehî li ser rewşa nuha ya mêdya û rojname- 
vaniya kurdî, sedemên ku gendelî ket nav wan û 
hişmendiya rexnegiriyê di nav civata kurdî de ne hat 
çandin rawestiya. Wî di vî warî de, gelek mînak anîn 
ziman. 

Li dawiya semînerê, derî li pêşiya nêrîn, têbînî û pirsên 
beşdaran vebû û Hoşeng bersîv da pirsan. 

NÛÇE JI KURDISTANÊ 


KURDISTANA TIRKIYÊ 


DÛMAHÎKA ŞERRÊ LEŞKERÊ TIRKÎ Û PKKê 

Ji destpêka meha Gulanê 2017 de, şerr li navçeyên Der- 
sîm (Tiinceli), Şimex (Şirank), Colemêrg (Hakkari), 
Sêrt (Siirt), Wan (Van), Bedlîs (Bitlis), Agirî (Agn) û 
Çewlikê (Bingöl) dajo (dewam dike). 

Dersîm 

Ji sedema tevgerên leşkerî li dijî PKKê, 31 cî weka zo- 
nên taybetî yen ewlehiyê (emniyyet) heta 31 Gulanê 
hatin daxuyandin (îlan kirin). 

Bombeyek li ser erebeyeke sîvîl, li ser riyeke nêzîkî 
gundê bajarokê Hezo, yê girêdayî Êlihê (Batman), 
teqiya. Kesek mir û yek jî birîndar bû. 


Şirnex 



Li çiyayê Kato, serbazek (esker) û parêzvanekî gund 
(Kurdên ku bi leşkerê tirkî re kar dikin) hatin kuştin. 

Li bajarokê Silopî, tankek li malekê ket. 2 zarok, 6 û 17 
salî, hatin kuştin. Dozkarê (procureur) Komarê vekirina 
vekolînekê (ankêt) xwest. 

Li navçeya Basta, pevçûn di navbera PKK û leşkerê 
tirkî de bûn. Serbazekî tirk hat kuştin. 

Ev tevger ji Nîsan 2017 de dajon (dewam dikin). 

Hatay 

Li çiyayê Dörtyolê, li nêzîkî sînorê sûrî, serbazek û pa- 
rêzvanekî gund birîndar bûn. 

Di 13 Gulan de, li navçeya Amanosê, pevçûn di nav- 
bera PKKê û leşkerê tirkî de bûn. Serbazek hat kuştin. 


Colentêni 

Pevçûn li bajarokê Çelê bûn. 2 PKK hatin kuştin û 7 
serbaz birîndar bûn. 

Di 13 Gulan de, cardin qedexekirina hatûçûnê li 25 
bajarokan hat daxuyandin (îlan kirin). 

Di 26 Gulan de, teqînek li ser riya leşkerî li Çelê bû. 
Serbazek hat kuştin û 2 birîndar bûn. Jimara serbazan 
hat bilind kirin. 

(Rudaw.net, 02,04,05,13,26.05.2017) 

Anted (Diyarbakir) û Çewlik 

Ji sedema tevgerên leşkerî, parêzgarê (walî) Amedê qe- 
dexekirina hatûçûnê li 16 baj arok û gundan, li navçeyên 
Amed û Çewlikê, daxuyand. 

Di 28 Gulan de, qedexekirina hatûçûnê li 59 gundan û 
5 bajarokan hat daxuyandin. Bi ser de jî, fermana têk- 
dana (xerabkirin) du taxên Sur, Lale Beg û Elî Paşa ji 
aliyê wezareta hawîrdorê hat dayîn. Di heman (eynî) 
rojê de, bi amadebûna 10.037 polîs, serbaz û parêzva- 
nên gund, tevgereke leşkerî li 6 bajarok û 104 gundên 
Amedê dest pê kir. 3 serbaz û 2 PKK hatin kuştin û 2 
serbaz birîndar bûn. Tevger dajo (dewam dike). 

Di 29 Gulan de, şandeke barroya (dadgeh) Amedê, li 
bin birêvebiriya (idare) serokê xwe, Ahmet Özmen, çû 
van her du taxan. Rûniştevan ji wan re got ku ev biryara 
têkbirinê li dijî daxwaziya wan bû. Serokê barroyê got 
ku ev der hatin xistin nav lîsteya UNESCO, weka mî- 
rasa çandî ya mirovahiyê. 

Di dirêjahiya 6 roj û şevan de, ji bo vakakirina van 
taxan, êlêktrîk û av hatin birrîn. Piştî riswakirinan 
(protêsto), bitenê av ji nuh da hat dayîn. Piraniya 
rûniştevanên wan jê demeketin, ji bo ku qerebuya (ta- 
wîz) ku ji wan re hat soz dayîn têra wan de dikir. 

Parêzgariya Amedê, ji sedema şerrê li dijî PKKê, qe- 
dexekirina hatûçûnê li 43 gund û taxên bajarokên Pîran, 
Hênê û Karazê daxuyand. 

(rudaw.net, 08,29,30,31.05.2017) 

Şemzînan 

Li Şemzînanê, li nêzîkî sînorê Kurdistana Tirkiye û 
Iraqê, mînek lis er hêzên leşkerî yen tirkî teqiya. 3 ser- 
baz, ku yek ji wan bi giranî, birîndar bun. Tevgera 
leşkerê li vê navçeyê dajo. 

(rudaw.net, 09.05.2017) 

Mûs 

Di 11 Gulan de, hatûçûn li bajarê Mûsşê û 21 bajarokên 
wî hat qedexe kirin, ji bok u tevgerên leşkerî dest pê bi- 
kin. 

(rudaw.net, 11.05.2017) 

Agirî 

Di 24 Gulan de, PKK riya bajarokê Bazîdê, li nêzîkî 
gundê Gulîzarê, li çiyayê Tendûrekê, girt û tê de çend 
erebe rawestandin. Hêzên jandarmê tevgereke leşlerî 
kir. Serbazek hat kuştin û 6 endamên hêzên ewlehiyê 
birîndar bun. Tevger li dijî PKKê dajo. 

(rudaw.net, 25.05.2017) 

Sêrt 

Pevçûn di navbera leşkerê tirkî û PKKê de li Diha bun. 
Serbazek hat kuştin û yek jî birîndar bû. 

(rudaw.net, 27.05.2017) 

Sînorê Kurdistana Iraqê 

Di 30 Gulan de, serê sibê, leşkerê tirkî gundên Rezge, 
Sûredê, Piştaşan û Qirneqa, yên Kurdistana Iraqê, li nê- 
zîkî çiyayê Qendîlê, ku PKK tê de ye, bombe kirin. 
(rudaw.net, 30.05.2017) 

RAGIRTIN Û JI KAR AVÊTIN 

Girtina 2mîn a parlementereke kurd 
Parlementera kurd Nursel Aydogan, ji partiya HDP, di 
Nîsan 2017 de hati bû azad kirin. Lê, dozkarê giştî 
xwest ku ew ji nuh de bê ragirtin û 2mîn Dadgeha Ta- 
wanên (ceza) Giran ev biryar bi cî anî. Aydogan di Mij- 
dar (novembre) 2016 de hati bû ragirtin û di 21 Nîsan 
2017 de azad kirin. 

(rudaw.net, 02.05.2017) 

120 xwepêşander li Istanbulê tên ragirtin 
Di 01 Gulan 2017 de, di roja karkeran de, 120 kesên ku 
dixwest ku li meydana Taksimê xwe pêşan bidin 
(bimeşin) hatin bi çav kirin (ciyê ku tê de tecrubeya 
kuştina serokê tirk Recep Tayyip Erdogan bû bû). Li 
derên din, xwepêşandanên mezzin, bê bûyer, hatin ki- 
rin . (rudaw.net, 02.05.2017) 


4 7 rêxistin tên qedexe kirin 

Hukûmeta tirkî biryamameyek derxist. Wê tê de xwest 
ku 18 weqf, 14 rêxistin û 15 navendên tendurustiyê 
(saxî), ku pêwendiyên wan bi rêxistinên têrrorîst re 
hene, bên girtin. 

(rudaw.net, 04.05.2017) 

484 mamosteyên zanîngehan ji kar tên avêtin 
Li tevayiya Tirkiye û Kurdistanê, 484 mamosteyên za- 
nîngehan ji kar hatin avêtin. Sendîkaya Mamosteyan 
"Egitim Sen" xwe amade dike ku dozek li bal Dadgeha 
Ewropî ya Mafên Mirov veke. 

(rudaw.net, 05.05.2017) 

12 endamên partiya kurdî DBP tên ragirtin 
Di 11 Gulan de, polîsê tirkîli Wanê ket nav avahiyên 
partiya kurdî DBP (Partiya Herêmên Dêmokratîk) û tê 
de hev-serokê wê, Ahmet Aygûn, û 11 kesên din ragir- 
tin. Di dema lêgerînan de, pace û derî yatin şikestin. 
(rudaw.net, 11.05.2017) 

Biryara ragirtina Osman Baydemir 

Dema ku parlementerê Riha, Osman Baydemir, axafti- 
nek li civîneke partiya xwe dikir, dadgehê biryara ra- 
girtina wî stend. 

( rudaw.net , 30.05.2017) 

PPROJEYEK JI BO MALBATÊN KURD Û TIRK 

Şaredariyên Amedê (Diyarbekir) û Kayseri (bajarekî 
tirkî) dest bi projeyeke bi navê "Werin em hevdu nas 
bikin" kir. Malbatên kurd û tirk hatine vexwendin (da- 
wet kirin) ku, bi dor, seredana bajarên hevdu bikin û gi- 
rêdanên hevaltiyê dest pê bikin. 

(rudaw.net, 05.05.2017) 

DU KURD DIBIN CÎGIRÊN SEROK 

Serokê tirk Recep Tayyip Erdogan bi berpirsiyarên par- 
tiya xwe, AKP, re civiya. Wî 2 Kurd, Mehdi Eker û 
Cevdet Yilmaz, weka cîgirên xwe, nîşan kirin (ta'yîn). 
(rudaw.net, 30.05.2017) 

KURDISTANA IRAQÊ 


DÛMAHÎKA ŞERRÊ LI DIJÎ DEWLETAISLAMÎ 
NIJADKUJIYA ŞINGALÊ 
1.500 gazinên Kurdên Êzdî 

Ji sala 2014 de, Birêvebiriya Lêgerîn û Berhevkirina 
Belgeyan ya Duhokê 1.500 gazinên Kurdên ji ola Êzdî 
berhev kirin, ji bo ku wan di doza (da'wa) "Nijadkujiya 
Şingalê" de bi kar bîne û naskirina fermî ya vê trajêdiyê 
weka "Nijadkujî" xwest. 

Ev Birêvebirî di 2014 de, piştî qirkirina rûniştevanên 
êzdî yên Şingalê ji aliyê Dewleta Islamî, hati bû ava ki- 
rin. 

(rudaw.net, 08.05.2017) 


50 gorên hevrayî 



Berdevkê Wezareta Karên Şehîd û Qurbanên Enfalê, ya 
hukûmeta Kurdistana Iraqê, Fuad Osman, daxuyand ku 
heta nuha 40 gorên hevrayî li navçeya Şingalê hatine 
dîtin. 10 ji wan, ku tê de nêzîkî 120 laş hene, hatin dî- 
tin. 

Piştre, piştî çavdêrîkirina (kontrol) hin ciyan li Başûrê 
Şingalê ji aliyê mîlîsên şîî "Heşdî Şe'bî", 10 gorên din ê 
hevrayî hatin dîtin. 

(rudaw.net, 10 û 30.05.2017) 

Mîlîsên şîî çavdêriya riyekê dikin 
Bi alîkariya firokeyên hêzên navneteweyî yên heval- 
bend, û bi hemahengiya Pêşmerge, mîlîsên şîî yên iraqî, 
Heşdî Şe'bî, şerrê Dewleta Islamî, li ser riya di navbera 
Şingal û bajarokê Qeyrewanê de, kir. Wan 15 islamî li 
gundê Ebulhaf kuştin. 

(rudaw.net, 13.05.2017) 

Tevgereke nuh a mîlîsên şîî 

Ev heman (eynî) mîlîsa şîî ya Heşdî Şe'bî dest bi tevge- 
reke nuh li dijî Dewleta Islamî, bi navê "Şehîdên 
Şinglaê", kir. Wê çend gund dorpêç kirin û çend rê gir- 


tin. Amanca wê ew bû ku bigihêje gundê Koço, 18 km 
ji navenda Şingalê, ku tê de Dewleta Islamî qirkirineke 
mezzin kiri bû. 

(rudaw.net, 25.05.2017) 

Pêşmerge rahênana hêzên êzdî dikin 
Pêşmerge rahênana (tedrîb) ji 1.000 cuhanên kurd ên ji 
ola êzdî dikin, ji bo ku hêzêke leşkerî bi nave "Êzîd- 
xan" pêk bînin. Navenda Rahênanê ya Hêzên Pêşmerge 
li Duhokê 15 efser (zabit) û 14 pisporên leşkerî ji bo vê 
rahênanê terxan kirin. 

(rudaw.net, 23.05.2017) 

Mîlîsên sîî gundê Koço rizgar kir 
Di 25 Gulan de, Dewleta Islamî gundê Koço, 18 km ji 
Şingalê bombe kir. Piştre, ew ji aliyê mîlîsên şîî yên 
iraqî, Heşdî Şe'bî, bi piştgiriya hêzên leşkerî yên Kur- 
dên Êzdî û firokeyên iraqî, hat rizgar kirin. Wan 
daxuyand (îlan kir) ku wan ev gund radestî Kurdên Êzdî 
kir û ku ewê tê de bimînin, ji bo ku karesatên (trage- 
dies) weha dubare nebin. Gundên din jî hatin rizgar ki- 
rin. 

Di 26 Gulait de, Nadya Murad, Balyoza Niyyeta Qenc 
a U.N.ê, di daxuyaniyeke nivîskî de got ku ew ditirse ku 
piştî vî şerrî Şingal di 3 beşan de perçe bibe û ku ji 12 
rojan de ew ji aliyê Dewleta Islamî dorpêçkirî ye. Û wê 
ji hêzên navneteweyî xwest ku Şingalê biparêzin û ta- 
wanbaran ceza bikin, û ku nijadikujiya ku tê de hat kirin 
were nas kirin. 

Nadya Murad got ku heta nuha 400 gorên hevrayî li 
Şingalê hatin dîtin û ku di nav yek ji wan de 6 birayên 
wê û 700 rûniştevanên Koço hatine veşartin. 

(rudaw.net, 25, 26 û 28.05.2017) 

HeşdîŞe'bî ii YPŞ dixwaze ku ji Şingalê derkevin 

Şîiyên jorîn 13 gundên bajarokê Qeyrewanê, li navçeya 
Beacê, li Başûrê Şingalê, ku tê de Kurdên Êzdî dijîn, 
bicarek rizgar kir. 

Di 29 Gulan de, birêvebirê rêxistina Bed, ku girêdayî 
mîlîsên şîî yên jorîn e, ji Hêzên Parastina Şingalê 
"YPŞ" xwest ku jê derkevin. Ev hêz beşdar bû bûn riz- 
garkirina bajarokên Sîba Şêx Xidir û Gir Izêr û tevgerên 
wan dajon. 

(rudaw.net, 30.05.2017) 

Bombekirinên Dewleta Islamî 

Firokeyên hêzên hevbend bingehên Dewleta Islamî li 
ciyekî nêzîkî Şingalê, yê bi navê "Deriyê Mûsilê", 
bombe kir. Ev yek di çarçeveya rizgarkirina Mûsilê, 
paytexta Dewleta Islamî li Iraqê, de, bi hevkariya 
leşkerê iraqî. 

(rudaw.net, 26.05.2017) 

GUNDIYEK 65.000 MÎN TÊK BIRIN 

Resûl Memîxelî, rûniştevanekî gundê Xweşkaniyê, yê 
bajarokê Çoman yê girêdayî Hewlêrê, ji 25 salan de bi 
têkbirina (pûçkirin) mînan (lexm) xerîk (mijûl) e. Heta 
nuha, wî 65.000 mînên ku li 16 erdan hati bûn danîn 
pûç kirin! 25 kes pê re kar kir, lê 23 ji wan ji sedema 
teqîna van mînan mirin. Ew bixwe 7 caran birîndar bû. 

Memîxleî, ku tenê dijî, got ku dema ku ev erd ewê bica- 
rek bên paqij kirin, ewê çandin û geştiyarî (siyahet, tû- 
rîsm) tê de bi cî bibin. 

(rudaw.net, 08.05.2017) 

KERKÛK 

Du tuştî 

Di 02 Gulan de, alîkarê birêvebirê Şirketa Gaza Bakur 
û birêvebirê yaneya (êquipe) fotbolê, Muhammed Yûnis 
Salih, û ajoyê (şoffor) wî, dema ku nêzîkî bendava lê 
Hezîranê dibûn, hatin kuştin. Vekolînek (ankêt) dest pê 
kir. 

(rudaw.net, 02.05.2017) 

Pêtrol di nav 50 boriyên av de! 

Li riya Sonegelî pêtrol ji boriyên ava 50 malan herikî! 
Ev yek, bê ku av tevlî wê bibe. 

(rudaw.net, 05.05.2017) 

Pêşmergeyek tê kuştin û 2 birîndar kirin 
Di 05 Gulan de, li bajarokê Xurmatû, dema ku ya- 
neyeke Pêşmerge ji çemmê Zergê vedigeriya, mînek li 
ser riya sereke teqiya. Pêşmergeyek hat kuştin û 2 bi- 
rîndar bûn. 

(rudaw.net, 05.05.2017) 

5 Islantî û 2 Pêşmerge tên kuştin 

Çekdarên Dewleta Islamî êrîşî bingeha leşkerî ya 
Keywanê ya Pêşmerge, li Başûrê-Rojavaya Kerkûkê, 
kir. 3 islamî hatin kuştin û 2 ji wan xwe teqand. 2 
Pêşmerge jî hatin kuştin. 

Divê ku meriv zanibe ku bingeha Keywanê ya mezzin- 
tirîn a Kerkûkê ye. Berê hatina Dewleta Islamî, tê 
12.000 serbazên iraqî hebûn. Dema ku Dewleta Islamî 
di Hezîran 2014 de hat, ev serbaz reviyan û çekkên xwe 
li wê derê hişt. Ji wê gavê de, hêzên Pêşmerge ne ku vê 
bingehê bi kar tînin û sînorên Kerkûkê diparêzin. 
(rudaw.net, 07.05.2017) 

MÛSIL 

25 Islantî tên kuştin 

Di destpêka Gulanê de, wezareta iraqî ya parastinê 
daxuyand ku piştî bombekirina firokeyên hêzên navne- 
teweyî yên hevbend li Rojavaya bajarê Mûsilê, 13 çek- 
darên Dewleta Islamî hatin kuştin. 


Di 26 Gulan de, 12 çekdarên Dewleta Islamî hatin 
kuştin. 

DAIŞ 23 endamên malbareke kurd dikuje 

Malbateke kurd, ku ji 23 kesan pêk hatiye, tecrube kir 
ku ji taxa Tenkê, ya Mûsilê, bireve. Lê şervanên De- 
wleta Islamî ew ragirtin û li malekê zîndan kirin. Piştre, 
wan paceyan lehîm kir, mînan li dora xanî danîn û ew 
teqand. Hemî 23 hatin kuştin. Qurban Yûnis Remezan, 
jina wî, 13 zarokên wî, 2 bûkên û 6 neviyên wan bûn. 
(rudaw.net, 24.05.2017) 

TUZ XURMATÛ 

DAIŞ tê vegerandin 

Di 27 Gulan de, bi şev, Dewleta Islamî êrîşî Pêşmerge 
li eniya Tuz Xurmatû, ku girêdayî Selaheddînê ye, kir. 
Şerr 2 demjimêran ajot. Islamî hatin şkestin û hin 
Pêşmerge birîndar bûn. 

(rudaw.net, 28.05.2017) 

SEREDANÊN DERVE 

Bulgaristan 

Di 25 Gulan 2017 de, serokwezîrê bulgar, Boyko Bo- 
rissov, li Sofia pêşwaziya serokê Kurdistanê, Mesûd 
Berzanî, û şanda wî kir. Wezîrên bulgar ên abor, çandin 
û geştiyariyê jî amade bûn. 

Serokwezîrê bulgar spasiya gelê Kurdistanê, 
Pêşmergeyên mêrxas û hêzên hevbend ên navneteweyî 
ku li dijî Dewleta Islamî şerr dikin kir. Û wî got jî ku 
welatê wî amade ye ku pêwendiyên xwe bi bi Kurdis- 
tanê re, bi taybetî di warên abor û çandê de, xurttir bike. 
Berzanî jê re got ku divê ku şerrê li dijî têrrorîsmê di 
warên bîr (fikr) û aborê (iqtisad) de jî be, ji bo ku were 
têk birin. Û wî got jî ku hemahengiyeke leşkerî û ewle- 
hiyî di navbera Herêma Kurdistanê û Iraqê de heye û ku 
gelê Kurdistanê biryar daye ku çarenivîsa (serxwebûn) 
xwe daxuyîne (îlan bike). 

Evarê, serokê parlementa bulgar, Dimitri Glavchev, 
şîvek ji Berzanî û şanda wî re pêşkêş kir. Şand ji van 
kesan pêk hati bû : Dr. Fuad Huseyn, serokê kabîneya 
serokatiyê; Mesrûr Berzanî, rawêjkarê (muşawir) en- 
cumena ewlehiyê ya Kurdistanê; Hêmin Hewramî, ra- 
wêjkarê karên ramiyariyî (siyasî) û pêwendiyên giştî 
yên serokatiya Kurdistanê; Azad Berwarî, endarnê po- 
lîtburoya PDKê (Partî Dêmokratî Kurdistan). 

Urdun ; Lutkeya Aborî ya Cihanî 

Ev seredan di çarçeveya gerra serok Berzanî li Ewropa 
bû. Berê hefteyekê, ew beşdar bû bû Lutkeya (civîna 
bilind) Aborî ya Cihanî li Urdunê, li nêzîkî Deryayê 
Mirî. Li derveyî lutkeyê, ew rastî kesahiyên ramyariyî 
yên welatên cihê li cihanê hat. 

(rudaw.net, 25.05.2017) 

KURDISTANA ÎRANÊ 


96 KOLBER DI SALEKÊ DE TÊN KUŞTIN 

Li gora serjimartinên Rêxistina Mafên Mirov li Kur- 
distanê, ji Adar 2016 heta Adar 2017, 96 kolber (qaçax- 
çiyên ku baran li ser pişta xwe hildigirin) li tevahiya 
Kurdistana îranê hatin kuştin û 64 birîndar bûn. Pira- 
niya wan li sînoran hatin kuştin. 

(rudaw.net, 01.05.2017) 

FÎLMÇÊKEREK TÊ AZAD KIRIN 

Fîlmçêkerê kurd Keywan Kerîmî 6 mehan li zîndanê 
ma bû û li dawiya Nîsan 2017 de bi merc (şert) hat azad 
kirin. Ewê nema karibe ji Iranê derkeve, ne jî fîlman 


çêbike. Di destpêkê de, ji sedema fîlmên xwe, ew bi 5 
sal zînan hati bû tawanbar (mehkûm) kirin û 223 caran 
bi qamçî li hati bû xistin. 

(rudaw.net, 02.05.2017) 

SEROKÊ MAFÊN MIROV TÊ AZAD KIRIN 

Piştî 10 salan zîndan, serokê Rêxistina Mafên Mirov li 
Kurdistanê, Muhammed Sidîq Kebûdwend, di 12 Gu- 
lan 2017 de hat azad kirin. Ew li zîndana Evînê, li Te- 
hranê, girtî bû. 

(rudaw.net, 12.05.2017) 


KURDISTANA SÛRIYÊ 


DÛMAHÎKA ŞERRÊ LI DIJÎ DEWLETA ISLAMÎ 

Lihevkmna di navbera Sûriye, Rûsya û PYD de 
Di 01 Gulan 2017 de, li bingeha rûsî ya Kefer Cennê, 
civînek di navbera şandên rejîma sûrî, ya Rûsya û par- 
tiya kurdî PYD (Partiya Yekîtiya Dêmokratîk). Wan bi- 
ryarên jêrîn stendin : 

- Hêzên rejîma sûrî û yên PYD (YPG, Yekîneyên Pa- 
rastina Gel) ewê odeyeke tevgeran (opêrations) ava bi- 
kin û êrîşî derdorên Helebê, bi taybetî li Rojavaya vî 
bajarî, Idlib di serî de, bikin. Ji bo ku Idlib di nav destên 
dijberiya sûrî, ku Tirkiye piştgiriya wê dike, de ye. 

- Ewê leşkerê sûrî bi azadî bikeve nav Efrînê, li Kur- 
distana Sûriyê. 

- Ewê firokexaneya Minixê were bi kar anîn û ewê hê- 
zên rûsî jê êrîşên ezmanî bikin. 

- Ewê buroyên birêvebiriya sîvîl a rejîma sûrî vegerin 
Efrînê. Ew bi taybetî buroyên rewşa sîvîl, ên êlêktrîk, 
maliye û avê ne. 

- Ewê hêzên ewlehiyê yên kurdî "Asayiş" bikevin nav 
hêzên polîsê rejîma sûrî. 

- Ewê hin bingehên servîsên dizzî werin vekirin. 

Vê civînê 7 demjimêran ajot û tê pêşbînî kirin ku ewê 
bicîkirina biryarên wê di 2 yan 3 hefteyan be bibe. 
(avestakurd.net, 03.05.2017) 

Leşkerê rûsî li sînorê Kurdistanê 
Di 01 Gulan de, tankên rûsî ketin nav gundê Kefer 
Cennê, di navbera Ezaz û Efrînê de, li Kurdistana Sû- 
riyê, li nêzîkî sînorê Kurdistana Tirkiyê. 

(rudaw.net, 01.05.2017) 


Civîneke çaraliyî li Hesîçê 

Hin berpirsiyarên leşkerê sûrî, mîlîsên şîî "Heşdî Şe'bî", 
Padarên (polîs) îranî û berpirsiyarên PKKê li Hesîçê, li 
Kurdistana Sûriyê, civiyan. Civîn piştî stendina van mî- 
lîsên şîî gundên Um Cirês û Um Zîban, li sînorê Kur- 
distana Sûriye û Iraqê û li nêzîkî navçeya Şingalê bû. 
Amanca wê hemahengîkirina (coordination) çalakiyên 
van 4 aliyan bû. 

( rudaw.net , 30.05.2017) 

Leşkerê tirkî Efrînê bombe dike 
Di 28 Gulan de, bi şev, leşkerê tirkî agir berda bajarokê 
Cindirîsê û derdorên Celemê, yên girêdayî Efrînê. Bi 
dehan hêktar rez (erdên çandinê), ku piraniya wan ên 
zeytûnan in, hatin têk dan (xerab kirin). Ji dema borana 
(krîz) sûrî de, ev leşker gelek caran rezen sînorî têk 
dibe. 

(rudaw.net, 29.05.2017) 

Jinên suryanî yên şervan 

Suryaniyên (fille) ku li Kurdistana Sûriyê dijî di du 
aliyan de dabeş bûne. Beşek piştgiriya leşkerê sûrî dike 
û ya din jî hêzên kurdî "HSD" (Hêzên Sûriya Dêmo- 
kratîk) û beşdar dibe şerrê li dijî Dewleta Islamî. Wê 
Encumena Leşkerî ya Suryanî ava kir. 

150 keçên cuhan û jinên suryanî rahênanê (tedrîb) li 
Akadêmiya Jinan a Beyt El-Nehreyn, li nêzîkî bajarokê 
Tirbê Sipî, li Rojavaya bajarê Qamişlî, distînin. Ev aka- 
dêmî bi HSD re kar dike û ew beşdar bû şerrê li dijî 
Dewleta Islamî li Holê. 

(rudaw.net, 02.05.2017) 

YPG êrîşî firokeyeke tirkî dikin 

Di 04 Gulan de, YPG firokeyeke sîxurî (casûsî) ya tirkî 
anî xwar. Ew li ser binegehên wan li Xerezê, di navbera 
Amûdê û Dirbêsiyyê de, li Kurdistana Sûriyê, difirriya. 
(rudaw.net, 06.05.2017) 

Leskerê tirkî şundekî Efrînê bontbe dike 
YPG daxuyand ku leşkerê tirkî gundê Iska, yê bajarokê 
Cindirîsê, yê girêdayî Efrînê, bombe kir. 2 sîvîl hatin 
kuştin û xaniyek hilweşiya. 
frudaw.net, 06.05.2017) 

HSD islamiyekî birîndar derman dikin 
Di 05 Gulan de, li bajarê sûrî yê Tabqa, di dema şerr 
de, hêzên kurdî "HSD" şervanekî Dewleta Islamî girt û 
birînên wî derman kirin. 

Tabqa 55 km nêzîkî Reqqa, paytexta Dewleta Islamî li 
Sûriyê (weka Mûsilê li Iraqê), ye. 
frudaw.net, 06.05.2017) 

HSD 11 bajarok didin Leşkerê Sûrî yê Azad 
Li ser xwestina Hevbendiya Navneteweyî, HSD 11 ba- 
jarokên Bakurê Helebê dan Leşkerê Azad ê Sûrî, ko- 
meke dijberiyê. Ev cî ji 2016 de li bin çavdêriya HSD 
bûn. 

(rudaw.net, 10.05.2017) 


Amerîka çekkan dide YPG 



Amerîka biryar stend ku çekkên sivik bide şervanên 
YPG, ji bo ku ew karibin şerrê Dewleta Islamî li Reqqa 
bikin. Tirkiyê riswa (protêsto) kir û got ku ewê ev çek 
bigihêjin destên PKKê. 

6 roj şûn de, nêzîkî 100 barhilgirên (kamyon) çekkan, ji 
deriyê sînorê yê Sêmalka, yê di navbera Kurdistana Iraq 
û Sûriyê de, çûn Kurdistana Sûriyê. 
frudaw.net, 11 û 23.05.2017) 

RIYA EFRÎN-QAMIŞLÎ VEKIRÎ YE 

Piştî rizgarkirina Kurdistana Sûriyê ji aliyê HSD, riya 
dirêj, a li sînorê Kurdistana Tirkiyê û ku ji Efrînê li 
Rojavayê diçe Qamişlî û sînorê Kurdistana Iraqê, vebû. 
Ev yek bazarganiya Efrînê, ku yek ji navçeyên ku bi 
çandinê de gelek dewlemend de, geş kir : 18 milyon da- 
rên zeytûnan, ku salane 270.000 ton zeyn derdixînin. 
750.000 darên hinaran, ku 15.000 ton hinar derdixînin. 
Û 25 kargehên (fabriques) sabûn jî hene. Ew salane 
8.000 sabûnên ku li Sûriye gelek navdar in çêdikin. Ji- 


mareke mezzin ji kargehên piçûk ên dirûtina cillan, ku 
beşekji wan ji derve re tên firotin. 
frudaw.net, 22.05.2017) 

JIMARA FILLEYAN KÊM DIBE 

Ji sedema borana sûrî, gelek Asûrî û Kildaniyên fille 
navçeya Cezîrê, li Kurdistana Sûriyê, berda û çûn 
Ewropa. 

Keşşeyê dêra El-Ezra li Hesîçê, îşo Werdê, got ku De- 
wleta Islamî dêrên wan û 35 gundên wan têk dan. 

Li gora serjimartinên sala 2011, jimara Asûrî û Kilda- 
niyan li navçeya Cezîrê digihajt 150.000, lê nuha ev ji- 
mar daketiye 30.000 yan 35.000. 

(rudaw.net, 29.05.2017) 

ŞERRÊ REQQA 

Hêzên Sûriya Dêmokratîk (HSD), ku serkêşiya wan 
şervanên kurd ên partiya PYD dikin, gelek nêzîkî 
Reqqa, paytexta Dewleta Islamî li sûriyê, bûn. Ev yek, 
bi alîkariya leşkerê amerîkî, ji erd û ezman, û firokeyên 
hevbendiya navneteweyî li dijî Dewleta Islamî. Bajarê 
Reqqa bicarek dorpêçkirî ye û ewê di gelek nêzîk de bi- 
keve. Tê de, jiyana ji 200.000 sîvîlan bêtir di metirsiyê 
(tehlike) de ye. 
frudaw.net, 30.05.2017) 

PYD LI DIJÎ KURDÊN DIN 

Hesîçê 

Di 20 Gulan de, demjimêr 23.45, 12 endamên servîsên 
ewlehiyê yên partiya PYD, "Asayiş", ku ji wan yekî 
Ereb, Beşşar Emîn, endamê polîtburoya Partî Dêmo- 
kratî Kurdistana Sûriyê, PDK-S, ragirt. Kurrê wî, Hejar, 
ji ajansa Rûdawê re daxuyand ku roja din, di demjimêr 
5 a serê sibê de, malbata wî hîn bû ku ew li zîndaneke 
Asayişê, li Bakurê Hesîçê bû. 3 endamên vê partiyê hîn 
jî li zîndanên Asayişê ne û çarenivîsa (qeder) wan ne 
naskirî ye. 

Qamişlî û Tirbê Sipî 

Di 23 Gulan de, êvarê, Asayişê buroya ENK-Sê, En- 
cumena Neteweyî ya Kurdî li Sûriyê, girt, ji bo ku wê 
destûra wê ne xwesti bû. Bi ser de jî, wê Silêman Silo, 
endamê polîtburoya partiya Yekîtî, li mala wî ragirt. Di 
heman (eynî) demê de, wê Nafî Ebdullah, endamê po- 
lîtburoya partiya PDK-Sê, li bendava gundê Xiznê, yê 
girêdayî Tirbê Sipî, ragirt. 

Efrîn 

Li dozekê, li ber dadgeha PYD, Muhammed Hesen 
Sîdo, 75 salî û nexweş, ji borana dil mir. Berê 10 rojan, 
ew ji aliyê Asayişê hati bû ragirtin, bi çandina "heşîş"ê 
li bexçeya xwe hati bû tawanbar kirin û xistin zîndanê. 
PDK-S dibêje ku ev tawankirin derew e û ku pirs siyasî 
ye. 

Kurrê wî, Azad Sîdo, got ku sedema ragirtina wî ew bû 
ku Asayişê li mala wî hin belgeyên partiya PDK-S dîti 
bûn. Û wî got jî ku PYD şaxeke PKKê ye û ku ew xwe 
li ser gelê kurd li Kurdistana Sûriya disepîne (ferz 
dike). Wî ew bi qedexekirina hertiştî, bi çekkan, heta 
çalakî û bangên rêxistinên mafên mirov jî, tawanbar kir 
(bi sûc kir). 

(rudaw.net, avestakurd.net, 21 û 24.05.2017) 

ENKS azadkmna girtiyên xwe dixwaze 
ENKSê xwest ku PYD girtiyên wê azad bike. Wê got 
ku heta nuha PYD 17 ji buroyên wê li Kurdistana Sû- 
riyê girtine û 6 ji serokên wê zîndan kirine. 

(rudaw.net, 28.05.2017) 

Fesla Yûsif hat azad kirin 

Hev-seroka ENK-Sê, Fesla Yûsif, ku di 09 Gulan 2017 
de hati bû zîndan kirin, ne xwest ku ji zîndana Çirkînê, 
li Qamişlî, were azad kirin û xwest ku hemî girtiyên 
ramyariyî (siyasî) bên azad kirin. Lê di 31 Gulan de, 
ew hat azad kirin. 

Divê ku meriv zanibe ku 5 birpirsiyarên din ên partiyên 
ramyariyî yên kurdî li Sûriyê hîn jî li zîndanên PYD ne. 
(avestakurd.net, 28 û 31.05.2017) 


AMERÎKA VÎZA NADE SALIH MUSLIM 

Ji boc ara 2mîn, Amerîka ne pejirand (qebûl ne kir) ku 
vîza bide hev-serokê partiya kurdî PYD, Salih Muslim. 
Wî dixwest ku biçe Washingtonê, ji bo ku beşdar bibe 
konfêranseke bi navê "Hevkariya Kurdî-Amerîkî di Ji 
nuh de Avakirina Rojhilata Navîn de". Ew bi riya 
"skyp"ê beşdarî wê bû. Wî got ku piştgiriya çekdarî ya 
Amerîka ji Kurdan re têr nake û ku divê ku ew siyasî jî 
be. 

(rudaw.net, 28.05.2017) 

NIVÎSKAREK ZIBLÊ LI TIRKIYÊ BERHEV 
DIKE 

Selaheddîn îsa rojnamevanekî kurd ê Sûriyê ye, ku li 
zanîngeha Mosko xwendiye. Nuha, ew li kuçeyên Iz- 
mirê, li Tirkiyê, ziblê (gemmarên kuçan) berhev dike. 

îsa di 1961 de li gundekî Efrînê bûye. Wî, weka rojna- 
mevan, li bal gelek rojname û kovaran, û li radyoya 
Dengê Mosko, kar kir. Û wî fêrên zimanên erebî û 
fransîjî dan. 

(avestakurd.ne, 03.05.2017) 


NÛÇEYÊN NAVNETEWEYÎ 


TIRKIYE 

Rappora Parlementa Ewroyî 

Di 02 Gulan 2017 de, serokê tirk Recep Tayyip 
Erdogan got ku Yekîtiya Ewropî bijardeyeke wê ya tenê 
heye, ew jî hêsankirina riya giftûgoyan e. Eger na, "bi 
xatirê we!" (Tirkiye dixze ku bikeve nav Yekîtiya 
Ewropî). 

Rapportora Parlementa Ewropî, Kati Piri, jineke hol- 
landî, li ser van gotinên Erdogan ji rojnameya almanî 
Die Welt re got : "Eger Tirkiye bi rastî bixwesta ku bibe 
endama Ewropa, ewê Ankare vê yekê nîşan bida ... 
Ewên ku dixwazin bibin endamên Yekîtiya Ewropî ne- 
çar in (mecbûr) ku mercên (şert) wê bi cî bînin. Lê, ez 
dibînim ku tirkiye di vî warî de tutiştî nake. Loma, divê 
ku giftûgo bi Tirkiyê re bên rawestandin ". Û wê wezîrê 
alman ê karên derve, Sigmar Gabriel, jî rexne kir û got 
ku divê ku Almanya ramyariya (siyaset) xwe li hemberî 
Tirkiyê biguherîne. 

(rudaw.net, 03.05.2017) 

Kurdistana Iraqê li konfêranseke li ser avê 
Berpirsiyarê karên avê yê Kurdistana Iraqê, Muhammed 
Emîn Pendroy, li Istanbulê beşdar bû konfêranseke li 
ser avê. Projeyên mezzin ên avî li Rojhilata Navîn, ka- 
niyên ku hene û paykirina rast a avê hatin giftûgo kirin. 


Yek ji babetên mezzin pirsa penaberan û bandora 
(te'sîr) wî li ser avê bû. 

Ewê konfêrans, bi beşdarbûna jimareke mezzin ji pispor 
û karsazan, du rojan bajo. 

(rudaw.net, 11.05.2017) 

KURDISTANA SÛRIYÊ 

Aktrîseke kanadî bi YPG re serr dike 
Hanna Bohman, 46 salî, Kanadî ye. Di 2015 de, wê 
karê xwe yê aktrîs û "mannequin" berda û li Kobanî 
xwe gihand şervanên kurd "YPG", ku şerrê Dewleta 
Islamî dikin. 

(rudaw.net, 04.05.2017) 

Jineke brîtanî xwe dişihîne YPJ 
Heftenameya The Observer got ku jineke brîtanî, Kim- 
berley Taylor, xwe gihanj YPJ, şaxa jinan a şervanên 
kurd "YPG", û ku ew xwe amade dike ku beşdarî tev- 
gera Reqqa, paytexta Dewleta Islamî li Sûriyê, bike. 

Di 2015 de, Taylor çû bû Kurdistana Iraqê û rastî jinên 
kurd ên êzdî hati bû. Di Adar 2016 de, ew çû bû Kur- 
distana Sûriyê. 

(rudaw.net, 07.05.2017) 

Aktorekî amerîkî xwe dişihîne YPG 
Michael Enright aktorekî amerîkî ye. Ji demekê de ew 
lin av hêzên YPG ye û şerrê Dewleta Islamî dike. Nuha, 
ew li Tabqa ye û bi zarokên ku ji Dewleta Islamî hatine 
kutah (xelas) kirin re dilîze. 

(rudaw.net, 16.05.2017) 

3 zarok difetisin 

Sê zarokên kurd ên ji heman malbatê, Egîd (12 salî), 
Rojda (9) û Arsîn (3), diçemmê Mawan de, li sînorê 
Kurdistana Iraq û Tirkiyê, fetisîn. Malbata wan serba- 
zên (esker) tirk tawanbar (bi sûc) dikin ku agir berda 
avê, ji bo ku nehêlin ku malbat were Tirkiyê. Zarok tir- 
siyan û fetisîn. 

Laşên van zarokan bi ambulansê hat birin bajarokê Qo- 
serê, yê girêdayî Mêrdînê, li Kurdistana Tirkiyê, û 
piştre Dirbêsiyyê, li Kurdistana Sûriyê. Li wê derê, ew 
di hewayeke gelek xemgîn hatin veşartin. 

Qaçaxçiyên ku ew biri bûn ji aliyê hêzên ewlehiyê yên 
Kuristana Iraqê, yên bajarokê Mêrgesorê, hatin ragirtin. 
Muxtarê vî bajarokî, Xefûr Ehmed, daxuyand ku di he- 
man meha Gulanê 2017 de, 14 qaçaxçiyên din, û berê jî 
20, li Mêrgesorê hati bûn ragirtin. 

(rudaw.net, 08.05.2017) 

SÛRIYE 

Dewleta Islamî efserekî rûsî serjêdike 
Di 09 Gulan 2017 de, Dewleta Islamî vîdêoyeke 12 
xulekan (qedde), ku tê de seijêkirina efserekî (zabit) 
servîsên dizzy yên rûsî, Petrenko Evgenyi, nîşan dide, 
belav kir. Wezîrê rûsî yê parastinê daxuyand ku ji berê 
jî, di îlon 2015 de, 30 efserên rûsî li Sûriyê hati bûn 
kuştin. 

(rudaw.net, 09.05.2017) 

Şandeke amerîkî li Kurdistana Sûriyê 
Nimînendeyê (temsîlcî) serokê amerîkî, Brett H. 
McGurk, tevî şandekê çû Eyn îsa û tê de rastî Encu- 
mena Sîvîl a Reqqa û berpirsiyarên YPG û Hêzên Sû- 
riya Dêmokratîk (HSD) hat. 

(avestakurd.net, 17.05.2017) 

KAZAXISTAN 

Lihevkirina Astana li ser Sûriyê 
Di 03 û 04 Gulan 2017 de, Tirkiye, Rûsya û îran, weka 
welatên "garantor", lihevkirinek li Astana, li ser avaki- 
rina 4 navçeyên ewle (aram, emîn) li Sûriyê : Idlib, Ba- 
kurê Humsê, Rojavaya Şamê "Xûta" û li Başûrê Sûriya, 
wajo (imza) kir. 

Partiyên ramyariyî (siyasî) yên kurdî li dijî dûrxistina 
xwe ji van giftûgoyan û ji vê lihevkirinê riswa (pro- 
têsto) kir. UNê piştgiriya xwe daxuyand. 

(rudaw.net, 05 û 10.05.2017) 


INTERNATIONAL CRISIS GROUP 
Rayyorek li ser PYD û PKKÊ 

Rêxistina navneteweyî "Intemational Crisis Group" 
rapporek li ser pêwendiyên di navbera PYD û PKK de û 
li ser rola îranê weşand. Wê tê de got ku di 2011 de, 
piştî xwepêşandanan, leşkerê sûrî rastî hêzên çekdar ên 
xurt hat. Û wê got jî ku wê gavê di navbera îran û 
PKKê de lihevkirinek hebû û ku di Tîrmeh 2012 de 
leşkerê sûrî xwe ji Kurdistana Sûriyê kişandi bû. Vê li- 
hevkirinê rê li ber PKKê, ku xwe ji çiyayê Qendîlê 
kişand û li Kurdistana Sûriyê bi cî bû, vekir. 

Rappor dixwaze ku PKK xwe ji PYD (şaxa wê ya sûrî) 
û ji YPG (şervanên PYD) dûr bixe û ku Kurdên Sûriyê 
li dijî Tirkiyê kar nekin. 

Rappor dibêje jî ku biserketinên leşkerî yên YPG pirsên 
jêo-polîtîk û dêmografîk derxistin û ku ji bo ku Birêve- 
biriya Xweser (a PYD) li Kurdistana Sûriyê pêş de biçe, 
piştgiriya hêzên mezzin pêwîst e. 

Intemational Crisis di vê rapporê de dibêje jî ku ji bo ku 
PKK piştgiriya Amerîka bistîne, divê ku ew ji Şingalê 
(navçeya Kurdên Ezdî, li Kurdistana Iraqê) derkeve. Û 
ew pêşniyar dike ku hukûmeta Kurdistana Iraqê sînorên 
xwe bi Kurdistana Sûriyê re veke. 

(rudaw.net, 04.05.2017) 

2 keştiyên koçberan li Deryayê Siyî biitav dibin 
Kommisarya Bilind a Penaberan a UNê (UNHCR) ji 
Ajansa Associated Press re daxuaynd ku 2 keştiyên ku 
ji 205 penaber bêtir hilgirti bû li Deryayê Sipî binav 
bûn. Yek ji wan li kêleka deryayê Lîbya û yek ji li Sî- 
sîlya, li îtalya. 

Li kêleka deryayê lîbî, 163 kes mirin, yan hunda bûn, û 
7 hatin kutah (xelas) kirin. Û li nêzîkî Sîsîlya jî 82 kes 
hunda bûn û 50 hatin kutah kirin. 

Ji destpêka 2017 de, 300 penaber, dema ku dixwest ku 
ji Afrîqa Bakur derbasî îtalya bibin, fetisîn. 

(rudaw.net, 09.05.2017) 

BRÎTANYA MEZZIN 

350 Islamî vegeriyan 

Di destpêka Gulan 2017 de, servîsên dizzî yên brîtanî 
daxuyand ku 350 welatvanên brîtanî, ku bûne şervanên 
Dewleta Islamî, vegeriyan Brîtanya Mezzin û ku ew ji 
bo vî welatî metirsî (tehlike) ne (piştre, di heman meha 
Gulanê de, êrîşeke mezzin li bajarê Manchesterê bû. 
Buroya Kurdî). 

(rudaw.net, 06.05.2017) 

FRANSA Û BELJÎKA 

5 kanalsên T. V yên PKKê gedexe ne 
Şirketa fransî ya kirêkirina têlêvîzyonên bi satêlît, Eu- 
telsat, biryar stend ku 3 kanalên têlêvîzyonî yên PKK, 
Ronahî, Stêrk û News Channel, ku li Beljî weşanê di- 
kin, bigire. 

Eutelsat li Ewropa, Rojhilata Navîn, Afrîqa, Hindistan û 
beşeke mezzin li Asya û Amerîka weşanan dike. 
(rudaw.net, 09.05.2017) 

Serokê Fransa pêswaziya Salih Muslim dike 
Di 09 Gulan de, serokê fransî, François Mitterrand, 
pêşwaziya hev-serokê partiya kurdî ya Sûriyê "PYD", 
Salih Muslim kir. Evê dawîn jê alîkariya leşkerî û lojîs- 
tîk xwest. Di 2015 de, Hollande pêşwaziya yek ji fer- 
mandarên jin "YPJ" û hevseroka partiya PYD, Asya 
Abdullah, jî kiri bû. 

(rudaw.net, 09.05.2017) 

NATO 

Şerr li dijî Dewleta Islamî 

Di 25 Gulan 2017 de, NATO li Bruksêlê, li Beljîka, bi 
beşdarbûna serokê amerîkî yê nuh Donald Trump, ci- 
viya. 

Berê lutkeyê (civîna bilind), sekreterê giştî yê NATOyê, 
Jens Stolenberg, daxuyand ku ewê beşdar biryar bistî- 
nin ku navendeke ku agahdariyan li ser şervanên islamî 
yên biyanî bide vekin, û ku bi ser de jî ewê 2 koodina- 
tor, ji bo çavdêrîkirina çalakiyên taybetî yên li ser têrro- 
rîsmê bikin. 

Roja piştî lutkeyê, di 26 Gulan de, Stolenberg daxuyand 
ku NATO û endamên wê rahênana (tedrîb) Pêşmerge 


dikin, ji bo têkoşîna li dijî Dewleta Islamî. (rudaw.net, 
25 û 26.05.2017) 

AMERÎKA 

3 serokên DAIŞê tên kuştin 

Wezareta amerîkî ya parastinê (Pentagon) daxuyand ku 
3 serokên Dewleta Islamî hatin kuştin, 2 ji wan li Sûriyê 
û yek jî li Iraqê : Mustafa Gûneş ê tirk, di 27 Nîsan de, 
li Meyadînê, li Sûriyê. Ebû Asim El-Cezairî yê cezairî, 
di 11 Gulan de, cardin li Meyadînê. Ebû Xettab El- 
Rawî yê iraqî, li Qayimê, li Iraqê. 

(rudaw.net, 26.05.2017) 

UNAMI 

Seredana Kerkûkê 

Şandek ji UNAMI, mîsyona alîkariyê ya UNê, çû sere- 
dana parêzgeha Kerkûkê û rastî 3 komên encumena pa- 
rêzgehî (kurdî, tirkemnî û erebî) kir (piraniya 
rûniştevanên Kerkûkê Kurd in, lê ew ne di nav sînorên 
Kurdistanê de ye). Hilbijartinên nêzîk hatin giftûgo ki- 
rin. 

Serokê encumena parêzgeha Kerkûkê, Rêbwar Talabanî 
(kurd) ji ajansa Rûdawê re gazin kir û got ku cama şand 
(missions) dikevin bin fişara (zext) hin komên ramya- 
riyî (siyasî) û ajandayên navneteweyî, û guhdariya 
daxwaziyên rûniştevanên Kerkûkê nakin. Endamekî 
koma tirkmenî, Elî Mehdî, heman tiştî got. 

Cîgirê serokê vê encumenê, Rakan Seîd, got ku li Ker- 
kûkê babetên (mewzû) ji hilbijartinan girîngtir hene û 
ku erkê (wezîfe) yekemîn rizgarkirina vê navçeyê ye. U 
wî got jî ku divê ku babeta hilbijartinan li parlementê 
were giftûgo kirin. 

(rudaw.net, 31.05.2017) 


NÛÇEYÊN ÇANDÎ YÊN KURDÎ LI CIHANÊ 


KURDISTANAIRAQÊ 

Sahbanuya Bedewbûnê ya Zanînşehan 
Di 06 Gulan 2017 de, yariyeke (musabeqe) Şahbanuya 
Bedewbûnê ya zanîngeh û enstituyên Suleymaniyê bû. 
4 namzed xwe pêşkêş kir. Şîrîn Selîm, xwendekareke 
sala 4mîn a kollêja bazarganiyê, li zanîngeha Suleyma- 
niyê, hat hilbijartin û tac kirin. Wê ji ajansa Rûdawê re 
got ku ewê bi projeyan dest pê bike û ku ewê ya yeke- 
mîn ji bo alîkariya zarokên ku li kuçan parsekiyê dikin 
be. 

(rudaw.net, 07.05.2017) 

Şûnwarên cihû li Zaxo li bin metirsiyê ne 

Li bajarokê Zaxo, yê girêdayî Duhokê, gelek ciyên 
kevnar ên dîrokî yên cihû hene û ew li bin metirsiyê 


(tehlike) ne. Ji 1980 heta 2006, nêzîkî 89% j iwan 
hunda bûn. 

Yek ji van şûnwaran taxa cihû ye. Berê ji 60 salan bêtir, 
Cihû jê çûn. Hîn jî çend malên ku xelk tê de dijî û ku 
temenê wan 150 sal e hene û li bin metirsiyê ne. 
Rûniştevanên wan alîkariya hukûmeta Kurdistanê, ji bo 
durustkirina wan, dixwazin. 

Li gora belgeyên dîrokî yên serokên olî yên asûrî û sa- 
beyî, di 723 Piştî Zayînê de, neviyên pêxember Yaqûb 
ji Nablusê, li Bakurê Filistînê, çû bûn Kurdistana Iraqê. 
Cihuyên Kurdistanê tê de xaniyên xwe ava kiri bûn. 

Di navbera 1948 û 1951 de, nêzîkî 25.000 Cihû ji Kur- 
distana Iraqê çûn Israîlê. Heta nuha, li Zaxo taxek bi 
navê "Taxa Cihû" heye. 
frudaw.net, 29.05.2017) 

Ewê zarok di temenê 5 salan de biçin dibistanê 
Encumena wezîran a Kurdistanê projeya wezareta per- 
werdeyê li ser nizmkirina temenê (urnr) zarokên ku dest 
bi dibistana seretayî (ibtidaî) dikin pejirand (qebûl kir). 
Ji nuha û şûn de, ewê karibin di temenê 5 salan de, 
dêlva 6 salan, biçin dististanê. Ew di temenê 4 salan de 
diçin dibistana dayikî. 
frudaw.net, 29.05.2017) 

KURDISTANA TIRKIYÊ 


Konsêrek bi 20 zimanan li Wanê 



Di 09 Gulan de, Navenda Agahdariyê li ser Yekîtiya 
Ewropî, ya Odeya Pîşesazî (sina'et) û Bazarganiyê ya 
Wanê (TSO) li girava Axdamarê konsêrek bi 20 zima- 
nan, bi hinceta (munasebet) Roja Ewropî, pêk anî. 

Koma muzîkê "Ankaya" li ber dêra Axdamarê stranên 
bi tirkî, kurdî, erebî, farisî, ispanî, ingilîzî, yûnanî, 
ibranî, latînî, lazî, çerkezî, belûçî, afxanî, azerî, suryanî, 
kelhorî, şimalî, rûsî, gurcî û ermenî pêk pêşkêş kirin. 
frudaw.net, 10.05.2017) 

5mîn fêstivala şanoyê li Antedê 

Di 12 Gulan de, 5mîn Fêstivala Şano (thêatre) li 
Amedê dest pê kir û ewê heta 21ê mehê bajo (dewam 
bike). Ewê tê de 16 lîzên ku piraniya wan bi zimanê 
kurdî ne bên pêşkêş kirin. Pisporên şanoya Amed, Elîh 
(Batman), Isanbul û Urmiyê beşdarî wê bûn. 

Fêstivalê bi lîza bi navê "Bûn an jî Nebûn", a Rukned- 
din Gûn, dest pê kir. Ew ji aliyê 5 pisporên şano, ku ji 
aliyê serok tirk Recep Tayyip Erdogan, di çarçeveya 
girtinên girseyî de (li bultenên me yên buhurî binêre), ji 
karê xwe hati bûn avêtin, hat pêk anîn. Li Amedê, bi 
giştî 31 pisporên şano ji karê xwe hatin avêtin. 
frudaw.net, 12.05.2017) 


Rojên ballê û opera li Mêrdînê 

Birêvebiriya giştî ya ballê û opera û şaredariya Mêrdînê 
bi hev re "Ronên Ballê û Opêra" li Mêrdînê pêk anîn. 
Fêstivalê bi şanoya Ken Ludwing "Tênorek hunda bû", 
ku li 25 welatan, bi 16 zimanan, hati bû lîztin, dest pê 
kir. Cara yekemîn, ev şano li Amerîka, di 1930 de, hati 
bû lîztin. 

(rudaw.net, 21.05.2017) 

Fêrên dirûnê li Amedê 

Weqfa Fêrên Pîşezaziyî "MEKSA" "atelier"yek li 
Amedê vekir, ji bo ku dirûtina çente û solên ji çerm ji 
jinên kurd, ereb û tirk, ku ne çûne dibistanê, bê hîn ki- 
rin. Piştre, ewê ev çente bên şandin bajarên geştyariyî 
(siyahî, tûrîstîk) yên Bodrum û Antalya. Pereyê ku tê 
kar kirin ji van jinan re tê dayîn, ji bo ku ew karibin wî 
ji bo pêwîstiyên male û perwerdekirina zarokên xwe 
xerc bikin. Hin ji wan, ku di nav wan de penaberên sûrî 
hene, dixwazin ku "atelier"a xwe vekin. 

Ev weqf ji 20 "atelier"yên wê bêtir hene û ew bi taybetî 
hînî jinên perçiqandî û ku kar nakin ku karên cihê fêr 
bibin. 

(rudaw.net, 23.05.2017) 

Yariyeke navneteweyî ya bîsîklêtan li Amedê 
Yariyeke navneteweyî ya bîsîklêtan, bi beşdarbûna 165 
bîsîklêtçiyên ku ji Kurdistanê, Tirkiyê û 5 welatên din : 
Sirbistan, Kosovo, Makêdonya, Azerbaycan û Gurcis- 
tan hati bûn li Amedê bû. Nîşanên cihê hatin dayîn. 
frudaw.net, 26.05.2017) 

KURDISTANA SÛRIYÊ 

Pêşangeheke zarokan li Qamişlî 
Rûniştevanekî bajarê Qamişlî, Enwer Muhammed, 
pêşangeheke zarokan li ser dîwarekî pêk anî. Zarokan 
tabloyên xwe li ser dîwarekî hilawestandin. Babeta pi- 
raniya wan li ser zorbûnên koçbezriyê bû. Keçek, Se- 
vîn, bi girî got ku divê ku kuştina zarokan raweste. Dê û 
bavan piştgiriya zarokên xwe kir û got ku bi saya van 
tabloyan wan bîrên (fikr) wan ên hundirî baştir têgihaj - 
tin. 

Pêşangeh 3 demjimêran ajot û nîşan da ku rewşa Sûriyê 
û Kurdistana Sûriyê bandoreke (te'sîr) wê ya neyînî 
(negative) li ser derûna (psychologie) zarokan heye. 
frudaw.net, 25.05.2017) 

KAZAXISTAN 

70mîn sersaliya feylesûfekî kurd 
Di 05 Gulan de, li zanîngeha Alma-Ata merasîma 70 
saliya Kinyazê Ibrahîm Mîrzoyêv, Kurdekî ku doktorê 
felsefe û mamosteyê zanîngehê ye, bû. 

Gelek lêger û zanayên şaxên cihê yên zanîngehî, û ke- 
sên din, weka stranbêjê navdar Şivan, berpirsiyarê mal- 


Buroya Kurdî Bultenaya agahdariyê n° 146gulan 201 7 11 ji 12 






















pera "Riya Teze", Yûra Nabiyêv, û rojnamevan û wer- 
gêr Tîmûrê Xelîl, beşdarî wê bûn. 

Mîrzoyêv li ser berhevanîna (muqayese) wêjeyên (ede- 
biyat) klassîk li Rojhilatê dixebite. Wî nêzîkî 500 lêge- 
rînan di vî warî de kirine. 20 ji wan ên sereke ne û bi 
zimanên rûsî, kazaxî, ingilîzî, hollandî û kurdî hatine 
nivîsîn. Û ew avaker û serokê dibistana kurdolojiyê li 
Kazaxistanê ye. Wî pirtûkeke fêrên kurdî, bi navê "Zi- 
manê kurdî" û pirtûka yekemîn a mêtoda hînkirina zi- 
manê kurdî piştî hilweşana Yekîtiya Sovyêtî ya Berê 
nivîsîne. Û wî gelek xelat û nîşan stendine. 
(avestakurd.net, 10.05.2017) 

FINLANDA 

Nîşanek ji penaberekî kurd re 

Weka her sal, serokê Finlanda, Sauli Niinistö, xelata 
azadî û rûmetê (hurmet) da 13 kesên ku jiyana kesên 
din kutah (xelas) kiriye. îsal, penaberê kurd, Elî Riz- 


geyî, yek ji wan bû. Berê 2 salan, wî jineke fmlandî ji 
êrîşa zilamekî kutah kir. Loma, wî ji serok xelata "Mêr- 
xasê Finlanda" stend. 

Elî Rizgeyî ji Kurdistana Iraqê ye û ji 1994 de li Fin- 
landa dijî. Ew li bajarê Turku, li Bakurê Finlanda, dijî û 
xwaringeheke (restaurant) wî heye. Gelek Kurd li vî 
bajarî dijîn û 2 ji wan endamên encumena şaredariyî ne. 
(rudaw.net, 29.05.2017) 

LUBNAN 

Stranbêjeke lubnanî bi kurdî distirê 

Stranbêja lubnanî ya navdar, Miryam Faris, çû bajarê 
Suleymaniyê, li Kurdistana Iraqê, ji bo ku konsêrekê li 
Hötel Grand Millenium bide. Wê ji ajansa Rûdawê re 
daxuyand ku ev cara 2mîn e ku ew tê Kurdistanê û ku 
di her care de ew tê de tiştên cihê dibîne. Û wê got jî ku 
ew ji gelê kurd gelek hez dike, ku zimanê kurdî nazik û 
nerm e û ku wê çend stran bi kurdî gotine. 


Ev bulten bi 4 zimanan, kurdî, fransî, hollandî û ingilîzî tê weşandin û bi e.mail ji nêzîkî 1.000 navnîşanan re tê şandin. 
Ew bi kurdî û fransîji aliyê Pervîn Cemîl hatiye nivîsîn, ji aliyê Şîrîn û Nevîn Gerits hatiye wergerandin hollandî û ji aliyê 
Şîrîn Gerits hatiye wergerandin ingilîzî. Montaja wê ji aliyê Pieter Gerits hatiye kirin. Rênas Newrozî wê li ser CD'yan tomar 
(qeyd) dike û datîne ser facebook û malpera entêrnêtê, yên Buroya Kurdî, û http://en.calameo.com/accounts/3601834. Ew 
li ser kaxiz jî tê çap kirin û danîn nav pirtûkxaneya Buroyê, ku tê de berhemên bi nêzîkî 10 zimanan hene. 



FÊDERATION 
* AUQNJE-GPUXELEES 


Vlaamse Gemeenschapscommisie Brussel 

